Tanssiurheilu

Tanssiurheilu on yhteisnimitys tanssilajeille, jotka kuuluvat Suomen Tanssiurheiluliiton viralliseen lajiperheeseen. Näitä tanssilajeja ovat vakio- ja latinalaistanssit, rock’n’swing -tanssit, paratanssi, sports aerobic, breaking, salsa, Bailatino ja Easy Dance Club. Lisäksi Tanssiurheiluliiton lajiperheeseen lasketaan mukaan myös FDO:n eli Finnish Dance Organization ry:n ylläpitämät disco dance, street dance, performing arts ja latino show.  

Tanssiurheilun kansainvälisenä kattojärjestönä toimii vuonna 1957 muodostettu World DanceSport Federation eli WDSF. Suomessa tanssiurheilua hallinnoi Suomen Tanssiurheiluliitto eli STUL. 

 Historia 
1920-luvulla useat Euroopan maat tekivät pioneerityötä kehittääkseen tanssia organisoiduksi urheiluksi. Vuonna 1935 perustettiin yhdeksän Euroopan maan muodostamana FIDA (Federation Internationale de Danse pour Amateurs), joka järjesti ensimmäiset vakiotanssien maailmanmestaruuskilpailut vuotta myöhemmin. Vuonna 1947 kilpailutoiminta laajeni myös latinalaistansseihin ja ensimmäiset latinalaistanssien MM-kilpailut järjestettiin Ranskassa. FIDA ehti olla olemassa 20 vuoden ajan, kunnes vuonna 1957 kahdeksan Euroopan maata käynnisti International Council of Amateur Dancers:n eli ICAD:n. 

ICAD hallinnoi amatöörien kansainvälistä kilpailutoimintaa seuraavan 25 vuoden ajan kasvaen tasaisesti uusien kansallisten jäsenten liityttyä mukaan toimintaan. Vuonna 1990 ICAD muutti nimensä International DanceSport Federation:ksi (IDSF) tavoitteenaan ja tehtävänään tulla osaksi maailman urheiluliikettä ja korostaakseen tanssia urheiluna. Kilpatanssi muuttui tanssiurheiluksi ja kilpatanssi -termi poistettiin lajikielestä vanhentuneena. Siitä lähtien on puhuttu vain tanssiurheilusta ja sen eri lajeista. Kansainvälinen Olympiakomitea tunnusti tanssiurheilun täysjäsenekseen vuonna 1997 ja samana vuonna tanssiurheilu teki ensiesiintymisensä The World Gamesin ohjelmassa. Vuonna 2001 IDSF perusti antidopingkomission ja allekirjoitti maailman antidopingkoodiston.
vasen|pienoiskuva|350x350px|Boogie Woogie -tanssipari Juho Päivinen ja Mari Munne.

 Tanssiurheilu yhdistävä voimana 
World Rock’n’Roll Confederation (WRRC) oli liittynyt vuonna 1995 IDSF:n kumppanijäseneksi ja teki yhteisesiintymisensä vakio- ja latinalaistanssien rinnalla Saksan World Games -tapahtumassa vuonna 2005. Myös International Dance Organisation (IDO) päätti liittyä IDSF:n kumppanijäseneksi vuonna 2004 ja The United Country and Western DanceSport (UCWDC) liittyi mukaan neljä vuotta myöhemmin. Samana vuonna IDSF ja International Paralympic Committee (IPC) ryhtyivät yhteistyöhön kehittämään pyörätuolitanssia osaksi tanssiurheilun lajiperhettä. 

IDSF osoitti tukensa ammattitanssijoiden yhteisölle heidän aikeissaan perustaa oman toimielimen, International Professional DanceSport Council:n (IPDSC). Tämä organisoitui uudelleen IDSF Professional Divisioniksi vuonna 2010.  

Yhteistyölajeista, muista tanssilajeista sekä kansallisista jäsenistä koottu työryhmä alkoi kehittämään IDSF:n toimintaa kohti maailman tanssiurheiluliittoa, World Dance Sport Federationia, ajatuksella ”Tanssiurheilu yhdistävänä voimana”. Vuonna 2011 IDSF lopulta organisoitui World Dance Sport Federation eli WDSF:ksi.

 Tanssiurheilu vuonna 2020 
World DanceSport Federationin tanssiurheiluperhe on kasvanut ja kasvaa edelleen vireästi. Samanaikaisesti WDSF:n perinteisempien lajien osalta vakio- ja latinalaistanssien Grand Slam -kiertue finaaleineen kerää suurta kansainvälistä huomiota vuodesta toiseen ja rock’n’swing -tanssien maailmancup -kiertueen päättävä World Cup Final nostaa merkitystään. WDSF Professional Division järjestää laadukkaita ja näkyviä ammattilaisten vakiotanssi-, latinalaistanssi- ja showdance -kilpailuita ja -toimintaa ympäri vuoden.

 Tanssiurheilun lajit 

 Vakio- ja latinalaistanssit 
Vakio- ja latinalaistanssit ovat paritansseja, joita kilpaillaan kolmessa eri lajissa: viidessä vakiotanssissa, viidessä latinalaistanssissa tai näiden yhdistelmässä eli 10-tanssissa. Vakiotansseihin kuuluu hidas valssi, tango, wieninvalssi, foxtrot ja quickstep. Latinalaistansseihin kuuluu samba, cha-cha, rumba, paso doble ja jive. 

 Rock'n'swing-tanssit 
Rock'n'Swing-tanssit ovat parin kanssa tanssittavia kädenalitansseja. Perinteisesti musiikki on ollut swing- tai rock'n'roll-musiikkia. Nykyisin monille muillekin musiikkilajeille on luotu omia Rock'n'Swing-tansseja. Tanssiurheiluksi näistä tansseista lasketaan rock’n’roll, lindy hopp, boogie woogie ja bugg.

 Paratanssi 
Paratanssi on mitä tahansa liiton tanssilajiperheeseen kuuluvaa tanssia erityistä tukea tarvitseville. Duo-sarjalla tarkoitetaan sitä, että molemmat tanssijat ovat pyörätuolissa. Combi-sarjassa toinen tanssijoista on pyörätuolissa ja toinen kävelevä. Luokittelu tapahtuu Kansainvälisen Paralympiakomitean sääntöjen mukaisesti. 

 Breaking 
Breaking (kutsutaan myös nimillä ”breikkaaminen”, ”b-boying” ja ”b-girling” tai ”breakdance”) on hip hop -kulttuurin akrobaattinen, tanssillinen ja liikkeeseen perustuva muoto. Se on katutanssia, jolle on ominaista painoarvon asettaminen tanssijan omalle tyylille ja tulkinnalle. 

 Sports Aerobic 
Sports Aerobicissa yhdistyvät voima, ketteryys, kestävyys, notkeus ja esiintymistaito. Urheilijalla on kaksi minuuttia aikaa esittää kilpailuohjelmansa. Ohjelman tulee sisältää vaadittava määrä pakollisia liikkeitä sekä niiden lisäksi vapaavalintaisia liikkeitä. Jokainen kilpailija tekee ohjelmassaan 4 perättäistä punnerrusta, jalanheittoa sekä haarasperushyppyä. Lisäksi urheilija valitsee pakolliseksi liikkeekseen yhden hypyn, punnerruksen, staattisen voimaliikkeen sekä notkeusliikkeen. Vapaavalintaisia liikkeitä ohjelmassa saa olla niin paljon kuin urheilija haluaa tehdä.

 Salsa 
Salsa on latinalaisamerikkalaisen tanssin muoto, jota tanssitaan paritanssina. Salsaan liittyy vahvasti myös salsa musiikki, jonka rytmi on tyypillisesti kahdeksanjakoinen. Yleensä tanssissa on kolme askelta neljää iskua kohti. Tanssijat eivät liiku lattialla kovin paljon, vaan tanssivat melko lailla paikoillaan. Salsa voidaan jakaa kahteen tyylisuuntaan; kuubalaiseen Casino-salsaan ja Crossbory Style -salsoihin.

 Bailatino 
Bailatino on tanssillinen liikuntamuoto, jonka perusajatuksena on tuoda ihmiset lähemmäksi latinalaista musiikkia ja latinalaista tanssia sekä latinalaiskulttuuria. Bailatinon tarkoituksena on poistaa musiikillisesta liikunnasta siihen helposti kohdistuvia suorituspaineita. Bailatinossa ei vaadita tanssitekniikan osaamista, vaan tärkeämpää on luoda ilmapiiri, jossa liikkuja nauttii oman vartalonsa käytöstä omien resurssiensa mukaan sekä kokee oppimisen että onnistumisen riemua. 

 Easy Dance Club 
Easy Dance Club (EDC) on brittiläisiin sequence-tansseihin perustuva paritanssimuoto, joka on Suomen tanssikulttuuriin muokattuna saanut lisämausteikseen tavallisimmat lavatanssit. Askelkuviot on johdettu helpotetusti ja pelkistetysti vakio- ja latinalaistansseista kuten tangosta, valssista, foxista, quickstepistä, sambasta, jivestä, rumbasta ja cha-chasta.

 Finnish Dance Organizationin alaiset lajit 

 Disco 
Disco Dance on fyysinen ja haastava urheilulaji, jossa vaaditaan nopeutta, voimaa ja notkeutta. Laji muistuttaa tanssin, voimistelun ja aerobicin sekoitusta. Disco dancessa ei ole kirjoitettuja liikkeitä tai tekniikoita mitä tulee noudattaa, mutta lajille on kehittynyt ajan myötä leimallinen tyyli ja tyypillinen perusliikemateriaali, jota kussakin maassa ja tanssikoulussa edelleen käytetään, kehitetään ja muunnellaan. 

 Street 
Street Dance -lajeista tanssiurheilun lajiperheeseen lasketaan hip hop, house, popping, locking ja breakdance. Näistä lajeista jokainen edustaa ns. katutanssikulttuuria. Suomeen katutanssilajit ovat tulleet 90-luvulla, mutta suuren suosion ne ovat vasta keränneet 2000-luvun alussa.

 Performing Arts 
Performing Arts -lajeiksi lasketaan nykytanssi, jazz, show, moderni tanssi tai niiden yhdistelmä. Akrobatia, tarpeisto (hatut, kepit, tuolit, huivit jne.), lavasteet, huulisynkka ja muu ”tilpehööri” ovat sallittuja. Tanssijoiden pitää kuitenkin pystyä itse kuljettamaan kaikki teoksessa tarvittava tarpeisto tai lavaste-elementit kilpalattialle ja sieltä pois. Performing Arts -kilpailuissa ei ole sääntöjä liittyen tanssitekniikoihin tai -tyyleihin. 

 Latino Show 
Latino Show -teos voi olla rakennettu joko yhden tanssilajin ja -rytmin varaan tai siinä voi yhdistää useampaa tanssilajia tai -rytmiä tai useampaa musiikkikappaletta. Musiikki voi olla tyyliltään joko autenttista latinalaismusiikkia tai mitä tahansa muuta musiikkia. Mikäli musiikki ei ole selkeästi latinalaista tai sen henkistä, koreografian liikekielen tulee pohjautua selkeästi latinalaistyyppiseen vartalonkäyttöön ja sitoa teos Latino Showhun. 

 Tanssiurheilu Suomessa 
pienoiskuva|345x345px|Sports Aerobic -tähti Juuso Väisänen. 
Suomessa suosio eri tanssiurheilulajien väillä on aaltoillut jo pidemmän aikaa. 2010-luvulla perinteisten tanssiurheilulajien kuten vakio- ja latinaistanssien tai rock’n’swing-tanssien harrastajamäärät ovat olleet laskussa, mutta sen sijaan uudempien lajien kuten performing artsin ja streetin puolella harrastajamäärät ovat nousussa. Organisoitujen lajien suosio siis on heikentynyt, kun saman aikaisesti vapaammat muodot kasvattavat suosiotaan.   

Suomen Tanssiurheiluliitolla on oma huippu-urheilusuunnitelma, jonka avulla se pyrkii kasvattamaan lisää  suomalaisia arvokilpailumitalisteja. Menestynein tanssiurheilulaji arvokilpailumenestyksen osalta on sports aerobic, joissa suomalaiset urheilijat ovat saavuttaneet lukuisia Euroopan- ja maailmanmestaruus mitaleja viimeisen kahdenkymmenen vuoden aikana.  

Arvokilpailumenestyksen myötä tanssiurheilu on saanut myös lisää näkyvyyttä valtamediassa, joka on edesauttanut lajien leviämistä yhä laajemmalle. Tulevien vuosien aikana näkyvyys tulee luultavasti vielä lisääntymään entisestään, sillä joulukuussa 2020 Kansainvälinen olympiakomitea hyväksyi breakingin ensimmäisenä tanssiurheilulajina mukaan kesäolympialaisten ohjelmaan. Ensimmäisen kerran suomalaisia breikkareita voidaan siis parhaimmassa tapauksessa nähdä jo vuoden 2024 Pariisin kesäolympialaisissa.  

Vuosien saatossa on mm. Ylen kanavilla nähty vakio- ja latinalaistanssien Grand Slam -kiertueen osakilpailuja sekä myös rock’n’swing-tanssien arvokilpailuja. Useat tanssiurheilulajit ovat myös rohkeasti hyödyntäneet livestriimauksen luomia mahdollisuuksia niin kotimaisten arvokilpailuiden kuin kansainvälistenkin kilpailuiden osalta.

 Suomalaismenestys 
*Taulukko perustuu KIHU:n tilastoihin, mutta mukaan on lisätty mm. myös sports aerobics -mitalit, joita KIHU:n tilastoista ei löydy.
+Arvokilpailumitalit vuosina 2005-2021KisaSij.LajiUrheilija(t)PvmEM3latinalaistanssit, ammattil. (IPDSC)Mikko Kaasalainen, Adrienn Fitori2009-01-26EM2sports aerobicJuuso Väisänen2010-06-06EM2sports aerobicRita Niemi2010-06-06MM1tanssipelaaminen NMea-Maria Ekroos2010-08-01EM1diskotanssi, soolo NJanina Ilkka2010-10-21MM2sports aerobicRita Niemi2010-10-23MM2showtanssi, muodostelmatTeam F2010-10-27EM2diskotanssi, soolo NJanina Ilkka2011-06-11EM1sports aerobicJouni Viitanen2011-06-25EM3sports aerobicJuuso Väisänen2011-06-25EM1sports aerobicRita Niemi2011-06-25MM1sports aerobicIrina Matilainen2011-10-22MM3moderni tanssi, muodostelmatDCA Dancers 20112011-12-10EM310-tanssiJaak Vainomaa, Taina Savikurki2012-04-21EM1sports aerobicJuuso Väisänen2012-06-09EM1sports aerobicJuuso Väisänen2013-05-12EM310-tanssiJaak Vainomaa, Taina Savikurki2013-06-09EM1tanssipelaaminenMea Ekroos2013-07-21EM1tanssipelaaminen, yleinen sarjaMarkus Kokkonen2013-07-21MM2samaparit, 10-tanssi NPiia Korpi, Santra Rinne2013-08-09MM3sports aerobicJuuso Väisänen2013-10-18EM110-tanssiJaak Vainomaa, Taina Savikurki2014-04-20EM1sports aerobicJuuso Väisänen2014-05-30EM2discotanssi, duo NJanina Ilkka, Saima Kokkonen2014-06-22EM1samaparit, 10-tanssiSantra Rinne, Piia Korpi2014-06-15EM2samaparit, latinalaistanssitSantra Rinne, Piia Korpi2014-06-15MM2sports aerobicJuuso Väisänen2014-10-24MM310-tanssiJaak Vainomaa, Taina Savikurki2014-10-31EM210-tanssi, amatööritJaak Vainomaa/Taina Savikurki2015-04-12EM2sports aerobicJuuso Väisänen2015-05-14EM1discotanssi, duo NJanina Ilkka/Saima Kokkonen2015-07-03MM310-tanssi, amatööritJaak Vainomaa/Taina Savikurki2015-09-05MM1discotanssi, duo NJanina Ilkka/Saima Kokkonen2015-10-11EM210-tanssi, amatööritJaak Vainomaa/Taina Savikurki2016-02-20EM2disco, ryhmätSDE Dream Team2016-06-21EM3disco, soolo NSaima Kokkonen2016-06-21EM2samaparit, latinalaistanssitPiia Korpi/Santra Rinne2016-07-02MM110-tanssi, amatööritJaak Vainomaa/Taina Savikurki2016-11-19EM3sports aerobicJuuso Väisänen2017-05-25MM2discotanssi, duo NJanina Ilkka/Saima Kokkonen2017-06-25MM1discotanssi, pienryhmät2pa Dance Stars2017-06-25EM2samaparit, latinalaistanssitPiia Korpi/Santra Rinne2017-07-27MM3sports aerobicJuuso Väisänen2017-10-19EM2discotanssi, pienryhmät2pa Dance Stars2017-11-04MM2jazztanssi, soolo MAlex Komulainen2017-12-09MM2latin show -tanssi, pienryhmätLatin Actions2017-12-16EM3discotanssi, duot NSaima Kokkonen/Sofia Convertino2018-06-24MM2samaparit, latinalaistanssit NPiia Korpi/Santra Rinne2018-07-07MM2hip hop, duotJasmir Vesander/Eerika Ahonen2018-10-27EM1jazztanssi, soolo MAlex Komulainen2018-10-14EM3moderni tanssi, pienryhmätCatharsis2018-10-14EM1moderni tanssi, soolo MAlex Komulainen2018-10-14EM3moderni tanssi, soolo NYasmin Janatuinen2018-10-14MM2sports aerobicJuuso Väisänen2018-10-18EM3paratanssi, combi 1, vakiotanssitTimo Pyykkönen/Tuuli Harju2018-11-11EM3paratanssi, combi freestyle, luokka 1Timo Pyykkönen/Tuuli Harju2018-11-11EM3paratanssi, duo 1, latinalaistanssitGustav Antell/Karin Antell2018-11-11MM1jazztanssi, duotYasmin Janatuinen/Alex Komulainen2018-12-04EM1sports aerobicJuuso Väisänen2019-06-01EM2jazztanssi, pienryhmätDCA Ensemble2019-06-14EM2moderni tanssi, duoYasmin Janatuinen/Elsa Mäenpää2019-06-14EM2moderni tanssi, muodostelmatDCA Ensemble2019-06-14EM2moderni tanssi, pienryhmätDCA Ensemble2019-06-14MM3discotanssi, duo NSaima Kokkonen/Sofia Convertino2019-06-23EM2boogie woogieJuho Päivinen/Mari Munne2019-08-16MM2sports aerobicJuuso Väisänen2019-10-12EM1discotanssi, duo NSaima Kokkonen/Sofia Convertino2019-10-27MM2boogie woogieJuho Päivinen/Mari Munne2019-11-23MM1moderni tanssi, duoYasmin Janatuinen/Elsa Mäenpää2019-12-04MM3moderni tanssi, muodostelmatDCA Ensemble2019-12-04MM2moderni tanssi, pienryhmätDCA Ensemble2019-12-04MM2moderni tanssi, soolo NYasmin Janatuinen2019-12-04MM1boogie woogieMasi Saurén/Anna Tyutyunyuk2021-10-24EM3breakdancing, 1 vs.1 MJohannes Hattunen2021-06-26EM3nykytanssi, muodostelmatTYC Last Society2021-10-24EM2performing arts, ryhmätDancefina Academy2021-06-27

 Amatööriys ja ammattilaisuus 
Muihin urheilulajeihin verrattuna tanssiurheilun huiput ovat lähes poikkeuksetta amatööriurheilijoita. Vakio- ja latinalaistanssit ovatkin ainoa tanssiurheilulaji, jossa on mahdollisuus myös ammattilaisuuteen. Siirtyminen tapahtuu julistautumalla omassa lajiryhmässään ammattilaiseksi. Näin ollen tanssiurheilija menettää oikeuden kilpailla amatöörikilpailuissa (esim. amatöörien Euroopan-mestaruuskilpailut ja maailmanmestaruuskilpailut) ja voi osallistua vain sellaisiin kilpailuihin, joihin kelpuutetaan ammattilaislisenssin omaavia tanssijoita. 

 Lähteet 

 Aiheesta muualla 
 Suomen Tanssiurheiluliitto
 World DanceSport Federation
 Suomen pyörätuolitanssiliitto
 Finnish Dance Organization
 Suomen Breikkiliitto

*